Aug 11,2016
కార్పొరేషన్‌ బ్యాంకు లాభాలు తగ్గాయి
మంగళూరు: జూన్‌తో ముగిసిన త్రైమాసికానికి కార్పొరేషన్‌ బ్యాంకు నిరాశాజనకమైన ఆర్థిక ఫలితాలను వెల్లడించింది. ఏప్రిల్‌-జూన్‌ మధ్య కాలంలో సంస్థ నికర లాభాలు అమాంతం రూ.36 కోట్లకు పడిపోయాయి. గతేడాది ఇదే త్రైమాసికంలో బ్యాంకు రూ.204 కోట్ల లాభాలను ఆర్జించింది.గత జూన్‌ ముగింపు నాటికి బ్యాంకు స్థూల నిరర్థక ఆస్తులు 11.52 శాతానికి ఎగిశాయి. గతేడాది ఇదే కాలం నాటికి 5.43 శాతం జీఎన్‌ఫీఏలు నమోదయ్యింది. మొదటి త్రైమాసికం నాటికి బ్యాంకు నికర ఎన్‌పీఎలు 3.55 శాతం నుంచి 7.22 శాతానికి ఎగిశాయి. ఇదే సమయంలో బ్యాంకు నికర వడ్డీపై ఆదాయం రూ.1,080.72 కోట్ల నుంచి రూ.1,03,116 కోట్లకు పెరిగింది. వడ్డీయేతర ఆదాయం రూ.401.83 కోట్ల నుంచి రూ.517 కోట్లకు చేరింది.
మీ స్నేహితులకు రికమెండ్ చెయ్యండి